Cuvilliés-Theater

miniatura|
O Cuvilliés-Theater (Altes Residenztheater) é un pequeno teatro rococó situado dentro do pazo da Münchner Residenz, na cidade de München (Alemaña). É considerado unha das xoias do barroco teatral.

 Historia 
O teatro foi encargado polo elector Maximiliano Xosé III como a nova casa de ópera, sendo deseñado polo arquitecto francés Francois de Cuvilliés o vello (1695-1768) entre 1751 e 1753 e construído por Johann Baptist Straub, sendo coñecido como "Cuvilliés-Theater", e nun principio estaba reservado exclusivamente a membros da corte. Foi inaugurado o 12 de outubro de 1753 coa ópera Catone in Utica, do compositor italiano e director da orquestra da corte bávara Giovanni Battista Ferrandini.

Orixinalmente estaba situado dentro do actual Neues Residenz Theater, mais foi desarmado en 1943 durante a segunda guerra mundial para evitar a súa total destrución polos bombardeos que destruíron a actual Bayerische Staatsoper (Nationaltheater München) o 18 de marzo de 1944 e que só esnaquizaron o edificio, que foi reedificado exactamente a poucos metros da súa localización orixinal e reinaugurado o 12 de xuño de 1958 como parte das celebracións do 800 aniversario da cidade de München, aínda que non foi ata 1985 cando se puido ver finalizado. Esta nova localización se atopa na outra á do pazo da Residencia, sobreviviron os tallados en madeira, aínda que se perdeu a cúpula pintada por Johann Baptist Zimmermann.

Na sala leváronse a cabo as estreas de Idomeneo, re di Creta de Mozart (1781)Bayerische Schlösserverwaltung e Abu Hassan de Weber, sendo o ámbito clásico para a representación de Capriccio de Richard Strauss.

Foi renovado entre o 2004 e o 2008, e reaberto o 14 de xuño de 2008 coa premier dunha nova produción de Idomeneo de Mozart, dirixida por Kent Nagano.

 Notas 

 Véxase tamén 

 Bibliografía 
 Dieter Derksen und Eberhard Horst: „Das verkünstelte Opernhausgepäu des Herrn von Cuvilliés“. Zur Geschichte des Münchener Residenztheaters.Süddeutscher Verlag, München 1989, ISBN 3-7991-6434-0
 Hundt, Dietmar und Ettelt, Elisabeth: François de Cuvilliés d. Ä., François de Cuvilliés d. J.. Freilassing 1990.
 Rueth, Andrea: François de Cuvilliés d. Ä.. In: Wurst, Jürgen und Langheiter: Monachia. München 106-107. ISBN 3-88645-156-9
 Schnell, Johannes: François de Cuvilliés' Schule Bayerischer Architektur. Ein Beitrag zum Stichwerk und zur Architekturtheorie beider Cuvilliés. München 1961.
 Ligazóns externas 
 Sitio web oficial
 Vídeo do interior do teatro

Categoría:Teatros de ópera de Alemaña
Categoría:Teatros de Alemaña